उन्होंने ये बयान एक सेमीनार के दौरान दिया है। जिसे भारत के लिए एक धमकी के तौर पर देखा जा रहा है। उनका कहना है कि ईरान तेल के क्षेत्र में हमेशा से भारत का भरोसेमंद सहयोगी रहा है। ईरान ने भारत को हमेशा उचित कीमतों पर तेल बेचा है ताकि दोनों देशों के हित सुनिश्चित रहें। आपको बता दें कि बीते दिनों अमेरिका ने भारत, चीन समेत अन्य देशों को अल्टीमेटम दिया था और कहा था कि चार नवंबर तक उन्‍होंने ईरान से तेल लेना बंद करना होगा। ऐसा न करने वाले देशों पर अमरीका ने प्रतिबंध लगाने की चेतावनी दी है।